**Anexa la HCL nr. /2022**

**REGULAMENT**

**privind soluționarea a cererilor de atribuire a loturilor de teren în baza Legii nr.**

**15/2003, privind sprijinul acordat tinerilor pentru construirea unei locuințe proprietate personală, republicată, cu modificările și completările ulterioare**

**Art. 1.** - Obiectul prezentului regulament îl constituie stabilirea metodologiei cadru de repartizare a terenurilor atribuite în baza Legii nr.15/2003, republicată, cu modificările și completările ulterioare.

**Art. 2.** - La elaborarea prezentului regulament au fost respectate prevederile

următoarelor acte normative:

- Legea 15/2003 privind sprijinul acordat tinerilor pentru construirea unei locuințe proprietate personală, republicată, cu modificările și completările ulterioare;

- HG nr.896/2003 pentru aprobarea Normelor metodologice de aplicare a Legii nr.15/2003, privind sprijinul acordat tinerilor pentru construirea unei locuințe proprietate personală;

- Legea nr.50/1991 privind autorizarea executării lucrărilor de construcții, republicată, cu modificările și completările ulterioare;

- O.U.G. nr. 57/2019 privind Codul administrativ;

**Art. 3**. - În sensul prezentului regulament se definește următorii termeni:

- **situația terenurilor disponibile:** Cuprinde suprafețele de terenuri stabilite prin Hotărârea Consiliului Local nr. ……………… privind validarea inventarului terenurilor disponibile, care pot fi atribuite în folosință gratuită tinerilor, potrivit Legii nr.15/2003, în urma dezlipirii unor parcele de teren, situate în comuna Știuca, sat Știuca;

- **solicitant**: persoană care a depus documentele prevăzute în prezentul Regulament în vederea atribuirii unui teren în baza Legii nr. 15/2003.

- **beneficiar:** persoana care nu a împlinit 35 de ani, până la data depunerii cererii și căreia i s-a atribuit prin hotărâre a Consiliului Local al comunei Știuca o suprafață de teren destinată construirii unei locuințe unifamiliale în condițiile legii nr. 15/2003;

- **comisie de analiză**: comisie alcătuită din 3 membrii, denumită prin dispoziția **nr. 25 din 03.03.2021** a primarului comunei Știuca;

- **contract de folosință gratuită**: actul juridic prin care se transmite dreptul de folosință gratuită asupra terenului prin care se stabilesc drepturile și obligațiile părților;

- **data preluării terenului**: data la care are loc predarea – primirea efectivă a

terenului prin semnarea Procesului verbal de predare - primire a imobilului;

- **data începerii construcției**: data anunțată prin Procesul verbal de începerea

lucrărilor de construcție;

**Art. 4.** – În vederea sprijinirii tinerilor pentru construirea unei locuințe proprietate personala Consiliul Local al comunei Știuca prin hotărâre, atribuie cu titlu gratuit, suprafețele de teren cuprinse în lista parcelelor disponibile pe care beneficiarii vor realiza locuințe în conformitate cu prevederile Planului Urbanistic Zonal, aprobat prin HCL 2/2022 privind aprobarea Planului Urbanistic Zonal – Zonă de locuințe și funcțiuni complementare, județul Timiș, comuna Știuca, localitatea Știuca, cu modificările și completările ulterioare.

**Art. 5.** – De prevederile art. 4 beneficiază, o singură dată, tinerii, care la data depunerii cererii îndeplinesc următoarele condiții:

a) să aibă domiciliul în comuna Știuca, să fie major, să nu fi împlinit vârsta de 35 ani până la data depunerii cererii;

b) solicitantul precum și soțul/soția trebuie să nu dețină și să nu fi deținut altă locuință ori un teren destinat construirii unei locuințe proprietate personală, atât în comuna Știuca, cât și alte localități;

**Art. 6.** – Dosarul va conține următoarele documente:

a) cerere (anexa nr. 1 la prezentul Regulament);

b) copia xerox de pe certificatul de naștere al solicitantului, soțului/soției, copiilor

dacă este cazul;

c) copie xerox de pe actul de identitate al solicitantului, soțului/soției, copiilor dacă

este cazul;

d) copie xerox de pe certificatul de căsătorie (dacă este cazul);

f) declarația pe propria răspundere dată de solicitant și soțul/soția acestuia după caz, că nu deține sau nu a deținut în proprietate o locuință ori un teren destinat construirii unei locuințe atât în comuna Știuca, cât și în alte localități;

g) declarația părinților solicitantului, pe propria răspundere, că nu dețin sau că nu au deținut în proprietate, în ultimii 10 ani, un teren în suprafața mai mare de 500 mp în mediul urban și de 5.000 mp în mediul rural, indiferent de localitatea în care este situat terenul. Dacă părinții solicitanților dețin mai multe imobile (case de locuit sau terenuri intravilane) decât numărul copiilor, solicitanții pot beneficia doar în măsura în care numărul de copiii depășește numărul de imobile și proporțional cu acesta.

EX: Dacă părinții au patru copiii și dețin două imobile, cu excepția casei de locuit, vor beneficia de prevederile Legii nr. 15/2003 doar doi copiii.

**Art. 7.** – Solicitările se înregistrează la Compartimentul Secretariat din cadrul Primăriei comunei Știuca;

**Art. 8**. – După depunerea, dosarelor în termen de 7 zile lucrătoare persoana desemnată din cadrul Compartimentului Dezvoltare cultură va verifica, conținutul dosarului și în cazul în care sunt necesare clarificări sau completări solicită completarea acestuia. Solicitantul este obligat să depună în termen 7 zile de la primirea adresei, documentele lipsă.

**Art. 9**. – Dosarul se înaintează Comisiei de analiză, care în termen de 15 zile de la depunerea tuturor actelor solicitate se întrunește în vederea formulării propunerii motivate de atribuire sau respingere al solicitării.

**Art. 10**. – Membrii Comisiei de evaluare sunt desemnați prin dispoziție de primarul comunei Știuca și este formată din 3 membri. Lucrează statutar în prezența majorității membrilor și hotărăsc prin votul majorității membrilor prezenți.

**Art. 1**1. - (1) Pentru fiecare ședință se va întocmi Proces verbal, în care se vor

menționa:

- dezbaterile care au avut loc;

- sesizările și documentele care au fost analizate;

- concluziile, votul, propunerile membrilor comisiei;

- lista cererilor eligibile;

- lista cererilor declarate neeligibile;

(2) La finalizarea procedurii de evaluare Comisia emite un Proces verbal care conține

propunerea de acordare/ respingere motivată a solicitării.

**Art. 12.** – Consiliul local la proxima ședință va aproba cererile beneficiarilor Legii nr.15/2003. Transmiterile în folosință gratuită a parcelelor de teren vor forma obiectul unor hotărâri cu caracter individual.

**Art. 13**. – Punerea în aplicare a hotărârii de atribuire se face prin încheierea contractului de folosință gratuită. De la data semnării contractului de folosință gratuită are loc transferul dreptului de folosință și asumarea drepturilor și obligațiilor cuvenite de părți.

**Art. 14.** – Beneficiarii atribuirii în folosință gratuită a terenurilor din domeniul privat al comunei Știuca, au obligația sub sancțiunea retragerii atribuirii, să semneze Contractul de folosință gratuită, în termen de 30 zile de la data confirmării de primire a hotărârii.

**Art. 15**. – Persoana desemnată de primar asigură predarea – primirea terenului destinat construirii, prin țărușarea parcelei și semnarea Procesului verbal de predare - primire.

**Art. 16.** – Dreptul de atribuire în folosință gratuită a terenului acordat în condițiile

prezentului regulament nu constituie un titlu transmisibil.

**Art. 17.** – Beneficiarul terenului pentru construirea unei locuințe proprietate personală este obligat să înceapă construcția locuinței în timp de un an de la data semnării contractului de folosință gratuită și să o realizeze cu respectarea prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;

**Art. 18**. – În cazul în care beneficiarul nu respectă termenul prevăzut la art. 17, după o notificare prealabilă, Consiliul Local al comunei Știuca, va retrage beneficiarului dreptul de folosință asupra terenului atribuit al beneficiarului.

**Art. 19**. – După recepția finală a construcției, beneficiarul poate solicita cumpărarea terenului. Prețul de vânzare al terenului se stabilește prin raport de evaluare întocmit de un evaluator autorizat ANEVAR, raport ce se supune aprobării Consiliului Local al comunei Știuca.